**Vanhempaintoimikunnan kokous**

**Aika:** 20.5.2015 klo: 17.30

**Paikka:**Onttolan koulu, 1. luokka

**Läsnä:** Minna Nevalainen, Heli Leinonen, Taru Uimonen, Tuija Komulainen, Susanna Väkeväinen, Hanna-Kaisa Ristola, Hanna Mustonen, Kari-Pekka Hietala, Anu Könttä

1. **Stipendit**
	* Vanhempaintoimikunta myöntää koulun oppilaille 12 ”Vuoden positiivari” -stipendiä. Stipendejä jaetaan kahdelle oppilaalle per luokka. Stipendin arvo on 10 euroa.
	* Stipendit luovutetaan oppilaille todistusten jaon yhteydessä diplomin kera. Diplomin laatii tänä keväänä koulun ohjaaja.
2. **Pihavälinehankinnat**
	* Hanna-Kaisa Ristola on ollut yhteydessä Kontiolahden kuntaan koskien pihavälineiden hankkimista ja asennusta. Kunta suhtautuu myötämielisesti vanhempaintoimikunnan suunnittelemiin hankintoihin, mutta hankinta-ajankohtaa joudutaan lykkäämään kevääseen 2016 koulun laajennus- ja remonttisuunnitelmista johtuen. Pihavälinerahat säilytetään toistaiseksi vanhempaintoimikunnan tilillä.
3. **Kuluneen toimintavuoden yhteenveto**
	* Hanna-Kaisa laatii vanhempaintoimikunnan toiminnasta yhteenvedon lukuvuoden 2014 - 2015 osalta ja toimittaa sen Päivi Hukalle sähköpostitse. Toimintakertomus julkaistaan Wilmassa.
4. **Koulun laajennus ja remontti**
	* Onttolan koululle on suunnitteilla laajennus/remontti, jonka yhteydessä myös pihaa uudistetaan. Remontti-, laajennus ja pihasuunnitelmat alkavat syksyllä 2015, jonka jälkeen urakka kilpailutetaan ja mahdollinen rakennusvaihe alkaa kesällä 2016.
5. **Edustaja yhteisölliseen OHR:ään**
	* Kuluvana lukuvuonna Hanna-Kaisa Ristola on toiminut Onttolan koulun yhteisöllisen OHR:n vanhempainjäsenenä. Lukuvuonna 2015 – 2016 edustajana toimii Tuija Komulainen. Yhteisöllinen OHR kokoontuu koululla noin kerran lukukaudessa.
6. **Sisäilmakyselyn tulokset**
	* Sisäilmakyselyn tulokset saapuvat näillä näkymin kesäkuussa ja kunta tiedottaa niistä tarpeen mukaan vanhempia.

**Seuraava kokous:** Maanantaina 17.8.2015 klo: 17.30 Onttolan koululla

Muistion kirjasi Hanna-Kaisa Ristola